જે અંતર્ગત ગત 6 ઓગષ્ટે નવસારીમાં રેલી, ધારણાનો કાર્યક્રમ આપ્યા બાદ આજે સોમવારે પૂન: ખાનગીકરણ વિરૂદ્ધ કાર્યક્રમોની શરૂઆત કરી છે. બીજા તબક્કાના કાર્યક્રમમાં વર્તમાન અઠવાડિયાને ‘બ્લેક વીક’ તરીકે મનાવવાનો નિર્ણય વિદ્યાર્થીઓએ લીધો છે. બ્લેકવીક અંતર્ગત જ આજે સોમવારે ‘બ્લેક ડે’ મનાવવા નવસારી કૃષિ યુનિવર્સિટીના કેમ્પસમાં વિદ્યાર્થીઓની મૌન રેલી નીકળી હતી. કાળા કપડાં સાથે કાળી પટ્ટી મોં ઉપર ધારણ કરી નવસારી ન.મ.કૃષિ મહાવિદ્યાલયથી વિદ્યાર્થીઓની મૌન રેલી બપોરે 3 વાગ્યાનાં અરસામાં નીકળી હતી. રેલી મહાવિદ્યાલયથી કુલપતિ ભવન અને અસ્પી હોર્ટ કલ્ચર કોલેજ થઇ પરત ન.મ. કૃષિ મહાવિદ્યાલય ખાતે જ પરત આવી હતી. કૃષિ શિક્ષણના ખાનગીકરણ સામે વિદ્યાર્થીઓએ કાળા કપડાં, પટ્ટી ધારણ કરી નારાજગી વ્યક્ત કરી હતી. શિસ્તબદ્ધ આ મૌન રેલીએ સમગ્ર કૃષિ કેમ્પસનું ધ્યાન ખેંચ્યું હતુ.